Diari Oficial de la Generalitat Valenciana


Sumari del DOGV 4799, del 16-07-2004 (2004/7166)

Resolució de 23 d'abril de 2004, de la Unitat Territorial d'Energia d'Alacant, per la qual se sotmet a informació pública l'autorització administrativa, l'estudi d'impacte ambiental, l'aprovació del projecte d'execució i la declaració, en concret, d'utilitat pública la instal·lació elèctrica en els termes municipals de Biar i Beneixama, en la província d'Alacant. ATLINE/2003/401.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4799

Data del DOGV
:   16-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7166


Organisme emissor
:   Conselleria d'Infraestructures i Transport

Tipus de document
:   Anunci

Resolució de 23 d'abril de 2004, de la Unitat Territorial d'Energia d'Alacant, per la qual se sotmet a informació pública l'autorització administrativa, l'estudi d'impacte ambiental, l'aprovació del projecte d'execució i la declaració, en concret, d'utilitat pública la instal·lació elèctrica en els termes municipals de Biar i Beneixama, en la província d'Alacant. ATLINE/2003/401. [2004/Q7166]
  
Als efectes que establixen els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE 27.12.2000); l'article 53 de la Llei 54/1997, de 27 de novembre, del Sector Elèctric (BOE 28.11.1997), així com en el Reglament (aprovat pel Decret 1.627/1990, de 15 d'octubre) per a l'execució de la Llei 2/1989, de 3 de març, d'Impacte Ambiental, de la Generalitat Valenciana, se sotmet a informació pública el projecte d'instal·lació elèctrica següent:
  
Peticionari: Guadalaviar, Consorcio Eólico Álabe-Enerfin, amb domicili a l'efecte de notificació en el Parque Empresarial La Moraleja, avinguda d'Europa, 18, 28875 Alcobendas (Madrid).
  
Lloc on s'establirà la instal·lació: termes municipals de Biar i Beneixama, en la província d'Alacant.
  
Finalitat de la instal·lació: evacuació de l'energia produïda en els parcs eòlics de Fontanella, Cenezosa i l'Alt de la Creu de la zona 15 Pla Eòlic de la Comunitat Valenciana.
  
Característiques principals:
  
Tensió: 132 kV
  
Longitud: 4.497 m
  
Nombre de suports: 26
  
Conductors: la línia aèria d'alta tensió, de simple circuit, té cables d'alumini-acer de 281,1 mm² de secció tipus LA-280 (Hawk). La línia portarà en tota la longitud un cable de terra del tipus OPGW amb fibra òptica en el nucli.
  
Aïllament: estarà constituït per cadenes de suspensió i amarrament formades per aïlladors de vidri U 70 BS.
  
Origen i final: origen en la subestació transformadora Serra de Fontanella acabament en els voltants de la subestació de Beneixama.
  
El titular ha sol·licitat, sobre les finques en la relació annexa, servitud de pas aèria d'energia elèctrica que comprén a més la volada sobre el predi servidor, l'establiment de pals, torres o suports fixos per al sosteniment de cables conductors d'energia.
  
La qual cosa es fa pública per al coneixement general i, especialment, dels propietaris de terrenys i de la resta de titulars afectats per este projecte, la relació dels quals s'inserix al final d'este anunci perquè puga ser examinat l'expedient en el Servici Territorial d'Indústria i Energia d'Alacant, situat en el carrer de Churruca, número 29, i presentar les al·legacions que consideren oportunes en el termini de 30 dies, comptadors a partir de l'endemà de la inserció d'este anunci. Els plànols parcel·laris podran ser igualment consultats en els ajuntaments afectats.